paragraph_text: Nacionalni park Niokolo-Koba je osnovan 1954. godine i proširen je 1969. godine, tako da sada pokriva površinu od 9130 km². Upisan je 1988. godine na UNESCO-ov popis mjesta svjetske baštine u Africi zbog njegove velike bioraznolikosti. Naime, park prekrivaju šumovite savane i polupustinjske južnoafričke šume s velikim močvarnim i sezonski poplavljenim područjima. U parku obitava 330 vrsta ptica (kao što su Crnokruni ždral, Orao borac, i dr.), 20 vrsta vodozemaca, 60 vrsta riba, 38 vrsta reptila (uključujući 4 vrste kornjača) i oko 80 vrsta sisavaca kao što su: Afrički bivol (Syncerus caffer), Nilski konj, Divovska antilopa (Taurotragus derbianus), Afrički slon, Afrički lav, Čimpanza, Močvarna antilopa (Kobus ellipsiprymnus), Obična antilopa, Crveni kolobus (podvrsta tzv. europskih majmuna), Leopard i Afrički divlji pas.